cyanic-selkie/wikianc huggingface dataset:
இலியட்
கதை சுருக்கம்
அதன் பின்னர் கிரேக்க படைகள் முன்னேறுகிறது. போரின் சேதங்களை குறைக்க பாரிஸ் மெலநிசுடன் தனிப்பட்ட ஒரு சண்டை போடுவதன் மூலம் போரை முடிவுக்கு கொண்டுவர முடிவு செய்தனர். பாரிஸ் தோற்கடிக்கப்பட்டாலும் மெலனியாஸ் அவனைக் கொல்வதற்கு முன் அப்ரோஹிட் அவனை காப்பாற்றுகிறான். ஒரு ட்ரோஜென் வீரனின் அம்பால் மெலனிஸ் காயமடைந்தனர். இதனால் சமாதான பேச்சு தோல்வியடைந்து போர் துவங்கியது. போர் தீவிரமாக நடைபெறுகிறது. ட்ரோயின் தளபதியான ஹெக்டர் அஜக்ஸுடன் மற்போர் புரிந்து தோற்கடிக்கிறான். அதன் பின்னர், ஒரு இரவு போரில் கிரேக்கர்களின் கப்பல்களை நிறுத்தி வைத்திருக்கும் இடத்தை தாக்குகிறான். இதில் அங்குள்ள பல கப்பல்கள் தீக்கிரையாகுகின்றன.
அதன் பின்னர் ஹெக்டர் இறந்த பெட்ராகிளஸிடமிருந்து ஆக்கிலீஸின் கவசத்தை எடுத்துக்கொள்கிறான். போர் அவனது உடலைச் சுற்றித் தொடர்ந்து நடைபெறுகிறது. பெட்ராகிளஸ் மரணத்தை அறிந்து கேட்டு ஆக்கிலீஸ் வருத்ததில் ஹெக்டர் பழிவாங்குவதாக சபதம் எடுத்துகொள்கிறான். ஹெக்டரை அவன் கொல்ல நேர்ந்தால், விதிப்படி ஆக்கிலீஸ் இளம்வயதில் இறப்பான் என்று அவன் தாயார் டீடிஸ் தடுக்க முயற்சிக்கிறாள். எனினும், அதை ஏற்க மறுக்கிறான். அதன் பின்னர், அவர் ஹெக்டோருடன் கடும்போரிட்டு அவனைக் கொல்கிறான். அவன் உடலைத் தனது ரதத்தில் கட்டி இழுத்து வருகிறான்.
அதன் பின்னர், பெட்ராகிளஸின் ஆவி அவன் கனவில் வந்து தனது உடலை எரிக்குமாறு வலியுறுத்தியது. அதன் பின்னர், அவன் உடல் எரிக்கப்பட்டது. இரவில் யாருக்கும் தெரியாமல் பிரியம் மன்னர் அக்கீலியசிடம் வந்து தனது மகனது உடலைத் தருமாறு கெஞ்சி வாங்கிக் கொண்டு சென்று அவன் உடலுக்கு எரியூட்டுகிறான்.
வீரகதைப்பாடலின் வடிவம்
காவியங்களின் முன்னோடி வடிவமாகக் கதைப்பாடல்கள் [Ballad] உள்ளன. அக் கதைப்பாடல்கள் குலக்கதைப்பாடல்களாக முதலில் இருந்து, பின்னர் வீரகதைப்பாடல்களாக மாறியுள்ளன. இவை காவியத்தன்மையினை அடைவதற்கு அறம் முக்கியப் பங்கு வகிக்கிறது. எனவே, அறம் உட்பொருளாக அமையப்பெறுவது காவியம் ஆகும். இலியட்டும் ஒடிஸியும் வெறும் வீரகதைப் பாடல்களாகும். அறம் இவற்றில் குறிப்பிடப்படவில்லை.
ஹோமரின் கற்பனைத் திறம்
இலியட் காவியத்தில் சித்திரிக்கும் முதலாளிக்குப் பணிவிடைகள் செய்ய ஓடிவந்த பணிப்பெண்கள் தங்கத்தால் உருவாக்கப்பட்டிருந்தனர். ஆனால், காண்பதற்கு உண்மையான பெண்களைப் போலவே அவர்கள் படைக்கப்பட்டு இருந்தனர். மேலும், அவர்களால் பேசவும், உடல் உறுப்புக்களை அசைக்கவும் முடியும். அது மட்டுமின்றி, அறிவோடும் திகழ்ந்தனர். கடவுளர்களிடமிருந்து அவர்கள் தங்கள் தொழிலைத் திறம்படக் கற்றிருந்ததாகப் பதினெட்டாவது காண்டத்தில் குறிப்பிடப்பெற்றுள்ளது. தங்கப் பணிப் பெண்கள் (Golden Maids) உருவாக்கம் ஹோமரின் கற்பனைத் திறத்தை வெளிப்படுத்துகிறது.
பெயர் அறிமுகம்
ஒருவரை அறிமுகப்படுத்தும்போது மூன்று நான்கு தலைமுறைப் பெயர்களையும் சேர்த்துத்தான் சொல்லும் வழக்கம் அரேபியர்களிடையே காணப்படும். இதைப்போன்ற ஒரு மரபு ஹோமரின் இலியட் காவியத்திலும் கடைப்பிடிக்கப்பட்டுள்ளது. காவிய மாந்தர்களை அறிமுகப்படுத்தும்போது, யாருடைய பெயரையும் ஹோமர் வெறுமனே குறிப்பிடுவது கிடையாது. பீலியூஸின் மகனாகிய அக்கிலிஸ், அவனுடைய தந்தை பெர்சியூஸின் மகனாகிய ஸ்தெனெஸ்தியூஸ், அத்ரியூஸின் மகனாகிய அகமெம்னன் என்றே தம் காவிய மாந்தர்களைக் குறிப்பிடுகின்றார்.
தந்தையர் நாடென்று போற்றுதல்
தந்தைக்கு முக்கியத்துவம் கொடுப்பதாகக் கிரேக்கர்களின் சமுதாயம் திகழ்கிறது. சொந்த நாட்டை உலகில் உள்ள அனைத்து நாடுகளும் தாய் நாடு என்று விளிக்கும் போக்கு நடைமுறையிலுள்ளது. ஆனால்,கிரேக்கர்கள் அவ்வாறு குறிப்பிடுவது கிடையாது. இந்த நடப்பைப் பின்பற்றி ஹோமர் தம் இலியட் காவியத்தின் அனைத்து இடத்திலும் தந்தையர் நாடு என்றே குறிப்பிட்டுள்ளார்.
வாய்மை ஒழுக்கப் பண்பு
இலியட் காவியத்தில் ஒழுக்கம் சார்ந்த மதிப்பீடுகள் வேறுபட்டுக் காணப்படுகின்றன. பிறன் மனை நோக்கல் நல்லொழுக்கமாகக் காட்டப்படுகிறது. ஹெலன் கடத்திச் செல்லப்பட்டது குறித்து பாரிஸிடமும் அல்லது ஹெலனிடமும் ஓர் இடத்தில்கூட வருத்தமோ, குற்ற உணர்வோ இல்லாது இருக்கின்றனர். அதேசமயம், வாக்கு மீறும் செயலுக்கு மரண தண்டனை அளிக்கப்படுகிறது. இது இங்கு ஒழுக்கக் கேடான பண்பாக நோக்கப்படுகிறது.
காவியப் பண்புகள்
காவியத்திற்கென ஒருசில இன்றியமையாத பண்புகள் உண்டென அறிஞர்கள் கருதுகின்றனர். காவியம் என்பது வீரப்பண்பு உடையதாகவும் நாடகத் தன்மைக் கொண்டதாகவும் காணப்படும். சமுதாயப் பதிவுகளும் அறைகூவல்களும் ஆங்காங்கே காவியத்தினுள் அமைந்து இருக்கும். குறிப்பாக, தேசியப் பண்பு இருத்தல் அவசியம். காவியத்தில் அவ்வக்கால இடச்சூழல், அறக்கருத்துகள், கதையமைப்பு, பாத்திரப் படைப்பு, கிளைக் கதைகள் முதலியன அமைந்திருத்தல் சிறப்பாகும். இத்தகைய காவியப் பண்புகளை உலக மொழிகள் அனைத்திலும் காணவியலும். ஹோமரது இலியட், ஒடிசி போன்ற பழம்பெரும் காவியங்களில் இவை உள்ளன. உலக மொழிகளில் தோன்றியுள்ள ஏனைய காவியங்களிலும் இத்தகைய காவியப் பண்புகள் இருப்பதை அறிய முடிகின்றது.
பகுப்பு:கிரேக்க இலக்கியம் பகுப்பு:இலியட் பகுப்பு:கிரேக்கம்
வீச்சு (கணிதம்)
கணிதத்தில் ஒரு சார்பின் வீச்சு (range) என்பது அச்சார்பின் இணையாட்களம் (கணிதம்) அல்லது எதிருருவைக் குறிக்கும். தற்காலப் பயன்பாட்டில், வீச்சு என்பது எதிருருவையே குறிக்கிறது. ஒரு சார்பின் இணையாட்களம் என்பது ஏதேனுமொரு குறிப்பிலா கணமாகும். மெய்யெண் பகுவியலில் மெய்யெண்கள் கணமாகவும், சிக்கலெண் பகுவியலில் சிக்கலெண்கள் கணமாகவும் இணையாட்களம் அமையும். ஒரு சார்பின் வெளியீடுகள் அனைத்தும் கொண்ட கணமானது, அச்சார்பின் எதிருருவாகும். ஒரு சார்பின் எதிருரு, அச்சார்பின் இணையாட்களத்தின் உட்கணம் ஆகும்.
இருவிதப் பயன்பாடுகள்
பழைய புத்தகங்களில் வீச்சு என்ற சொல்லானது, தற்போது இணையாட்களம் என்று அழைக்கப்படும் கணத்தைக் குறிக்கப் பயன்படுத்தப்பட்டது. தற்காலப் புத்தகங்களில் வீச்சானது எதிருவைக் குறிக்கிறது. குழப்பத்தைத் தவிர்ப்பதற்காகச் சில தற்காலப் புத்தகங்களில் இவ்வார்த்தை பயன்படுத்தப்படுவதே இல்லை
எடுத்துக்காட்டு: மெய்யெண்களில் வரையறுக்கப்பட்ட சார்பு f(x) = x^2.
இச்சார்பின் இணையாட்களம்: மெய்யெண்கள் கணமான \mathbb{R}.
இச்சார்பின் எதிருரு: எந்தவொரு மெய்யெண்ணின் வர்க்கமும் எப்பொழுதும் எதிர்மமாக இருக்காது என்பதால், இச்சார்பின் எதிருரு, எதிர்மலா மெய்யெண்களின் கணம் ஆகும்.
எனவே இச்சார்புக்கு இணையாட்களத்தைக் குறிக்க வீச்சைப் பயன்படுத்தினால் வீச்சு \mathbb{R} ஆகவும், எதிருருவைக் குறித்தால் ஆகவும் இருக்கும்.
சில சார்புகளின் இணையாட்களமும் எதிருருவும் சமமாக இருக்கும். இவ்வாறு இணையாட்களமும் எதிருருவும் சமமாகவுள்ள சார்பு முழுக்கோப்பு ஆகும்.
எடுத்துக்காட்டு:
வரையறை
வீச்சு என்பது இணையாட்களத்தைக் குறித்தால், சார்பின் எதிருரு எது என்பது குறிப்பிடப்பட வேண்டும். பெரும்பாலும்
வீச்சு என்பது எதிருருவைக் குறிக்கும்போது, சார்பின் இணையாட்களம் எது என்பது குறிப்பிடப்பட வேண்டும்.
வீச்சு என்பது இணையாட்களத்தை அல்லது வீச்சைக் குறிக்கும் இருவிதங்களிலும்,
மேற்கோள்கள்
பகுப்பு:சார்புகளும் கோப்புகளும் பகுப்பு:கணக் கோட்பாடு
சிறுநீரகக் கொடை
சிறுநீரகக் கொடை அல்லது சிறுநீரக தானம் என்பது தனது ஒரு சிறுநீரகத்தை, சிறுநீரகம் பாதிப்படைந்தவர்களுக்குத் தானமாக அளிப்பதாகும். ஒவ்வொருவருக்கும் உடலில் இரு சிறுநீரகங்கள் இருக்கின்றன. ஆனால் ஒரு சிறுநீரகம் மட்டுமே பயன்பாட்டில் இருக்கிறது. ஒரு சிறுநீரகம் பழுதடையும் போது மற்றொரு சிறுநீரகம் தானாகவே பயன்பாட்டுக்கு வந்துவிடுகிறது. இரு சிறுநீரகமும் செயலிழக்கும் நிலையில் அவருக்கு மாற்றுச் சிறுநீரகம் தேவைப்படும் போது இந்த சிறுநீரகம் தானமாகப் பெறப்படுகிறது. ஒருவர் உயிருடன் இருக்கும் போது சிறுநீரகம் பாதிப்படைந்த மற்றொரு நபருக்கு சிறுநீரகத்தைத் தானம் செய்ய முடியும். இப்படி சிறுநீரக தானம் செய்பவரின் ரத்த வகையும், தானம் பெற்றுக் கொள்பவரின் இரத்த வகையும் ஒரே பிரிவாக இருக்க வேண்டும் என்பது இங்கு குறிப்பிடத்தக்கது.
பகுப்பு:மருத்துவக் கொடைகள்
உறையூர் பஞ்சவர்ணேசுவரர் கோயில்
உறையூர் பஞ்சவர்ணேசுவரர் கோயில் என்பது திருச்சிராப்பள்ளி நகரின் உறையூர் பகுதியில் அமைந்துள்ள சிவாலயமாகும். இச்சிவாலயம் சம்பந்தரால் தேவாரப் பாடல் பெற்ற தலங்களில் காவிரி தென்கரைத் தலங்களில் ஐந்தாவது தலமாகும். இச்சிவாலய மூலவர் பஞ்சவர்ணேசுவரர் என்றும், அம்பாள் காந்தியம்மை என்றும் அழைக்கப்படுகிறார். உதங்க முனிவருக்கு இறைவன் ஐந்து காலங்கள் ஐந்து வண்ணங்களாக காட்சியளித்த தலமாகும்.
சொல்லிலக்கணம்
உறையூர் பகுதியானது முக்கீச்சுரம் என்றும், கோழியூர் என்றும் புராணக் காலத்தில் அழைக்கப்பட்டு வந்துள்ளது.
தல வரலாறு
சோழ அரசர்களில் ஒருவர் பட்டத்து யானை மீது உலா வருகின்றபோது, யானைக்கு மதம் பிடித்தது. அரசனும் பாகனும் திகைத்திருந்தனர். அப்போது இறைவன் அருளால் ஒரு கோழியொன்று வந்து பட்டத்துயானையின் மீது ஏறி யானையின் மத்தகத்தின் மீது மூக்கால் கொத்தியது. அதன் பின்பு யானை மதம் நீங்கி இயல்பு நிலைக்கு வந்தது. அக்கோழி ஒரு வில்வ மரத்தடியில் சென்று மறைந்தது. வில்வ மரத்தடியில் தேடிப்பார்த்தபோது சிவலிங்கமொன்ரு இருப்பதைக் கண்டு அவருக்கு கோயில் எழுப்பினான்.
உதங்க முனிவர்
உதங்க முனிவர் தன்னுடைய மனைவியுடன் கங்கையில் நீராடிய போது, அவர் மனைவி முதலையால் இழுத்துச் செல்லப்பட்டார். உதங்க முனிவர் வேதம், ஆகமம், புராணங்களில் வல்லவராக இருந்தமையால், அவருக்கு மனைவியின் இறப்பு பற்றி தெரிந்தது. ஞானியாக இருந்தாலும் மனைவி இழந்தமையால் பித்துபிடித்தவரானார். பல இடங்களில் சுற்றித் திரிந்து பின்பு உறையூர் சிவலாயத்திற்கு வந்தார். இங்கு இறைவன் காலை வழிபாட்டில் ரத்தினலிங்கமாகவும், உச்சிகால வழிபாட்டில் ஸ்படிக லிங்கமாகவும், மாலை வழிபாட்டில் பொன் லிங்கமாகவும், முதல் ஜாம வைர லிங்கமாகவும் மற்றும் அர்த்த ஜாம வழிபாட்டில் சித்திர லிங்கமாகவும் காட்சியளித்தார். இதனால் இத்தல மூலவருக்கு பஞ்சவர்ணேசுவரர் என்ற பெயர் ஏற்பட்டது.
உதங்க முனிவருக்கு இறைவன் ஆடிப்பவுர்ணமியில் இந்த ஐந்த வண்ணம் காட்டியதால் இறைவனை ஆடிப்பவுர்ணமியில் தரிசிப்பது சிறப்பாகும்.
திருத்தலப் பாடல்கள்
thumb|பஞ்சவர்ணேசுவரர் கோயில் உள்தோற்றம்
இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:
திருஞான சம்பந்தர் பாடிய பதிகம்
உருவிலாரவ் வெரியூட் டியதும்முல குண்டதால்
செருவிலாரும் புலிசெங் கயலானையி னான்செய்த
பொருவின்மூக் கீச்சரத்தெம் மடிகள்செயும் பூசலே.
விடமுனாரவ் வழல்வாய தோர்பாம்பரை வீக்கியே
நடமுனாரவ் வழலாடுவர் பேயொடு நள்ளிருள்
வடமலாபுரம் திருவேங்கடமுடையான் கோயில்
வடமலாபுரம் திருவேங்கடமுடையான் கோயில் தமிழ்நாட்டில் விருதுநகர் மாவட்டம், வடமலாபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருவேங்கடமுடையான், ஸ்ரீதேவி, பூதேவி சன்னதிகளும், ராமானுஜர், நம்மாழ்வார், மணமாள மாமுனி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் சனிக்கிழமைதோறும் முக்கியத் திருவிழாக்களாக நடைபெறுகின்றன.
மேற்கோள்கள்
பகுப்பு:விருதுநகர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சு. திருநாவுக்கரசர்
'''சு. திருநாவுக்கரசர்''' (Su. Thirunavukkarasar, பிறப்பு: மே 07, 1949) ஓர் தமிழக அரசியல்வாதி ஆவார். இவர் புதுக்கோட்டை மாவட்டம், தீயத்தூர் கிராமத்தில் 1949 ஆம் ஆண்டு பிறந்தார். இவர் முதுகலைகளில் கலை மற்றும் சட்ட இளங்கலை பட்டம் பெற்றார். 1977 முதல் தொடர்ந்து ஆறுமுறை அறந்தாங்கி சட்டமன்றத் தொகுதியில் போட்டியிட்டு வெற்றி பெற்ற இவர் 1977 முதல் 1980 வரை துணை சபாநாயகராகவும்,1980 முதல் 1987 வரை எம்.ஜி.ஆர். அமைச்சரவையில் பல்வேறு துறை அமைச்சராகவும் இருந்தவர். அ.தி.மு.க.வில் இருந்து விலகிய இவர் பாரதீய ஜனதா கட்சியில் இணைந்து மத்தியில் தகவல் தொடர்பு இணை அமைச்சராக பதவி வகித்தார். ஒருமுறை மக்களவை உறுப்பினராகவும், ஒருமுறை மாநிலங்களவை உறுப்பினராகவும் பதவி வகித்தார். இந்திய தேசிய காங்கிரஸ் கட்சியில் இணைந்து அதன் தேசிய செயலாளராக பணியாற்றிய இவர், தமிழக காங்கிரஸ் தலைவராகவும் பணியாற்றி உள்ளார்.
பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருச்சி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:1949 பிறப்புகள் பகுப்பு:வாழும் நபர்கள் பகுப்பு:13வது மக்களவை உறுப்பினர்கள் பகுப்பு:தமிழக முன்னாள் அமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:புதுக்கோட்டை மாவட்ட நபர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:மாநிலங்களவை உறுப்பினர்கள் பகுப்பு:17வது மக்களவை உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள் பகுப்பு:10 ஆவது தமிழ்நாடு சட்டமன்ற உறுப்பினர்கள்
வி. எஸ். ராகவன் (இயக்குநர்)
'''வி. எஸ். ராகவன்''' ஒரு திரைப்பட இயக்குநரும், தயாரிப்பாளரும் ஒலிப்பதிவு பொறியாளருமாவார். ரேவதி புரொடக்ஷன்ஸ் என்ற திரைப்பட தயாரிப்பு நிறுவனத்தையும் ஒலிப்பதிவுக் கலையகத்தையும் சொந்தமாக வைத்திருந்தார்.
தொழில் வாழ்க்கை
வி. எஸ். ராகவன் இயக்கிய திரைப்படங்களில் கள்வனின் காதலி(1955), சாரங்கதரா (1958) , மணிமேகலை (1959) , சந்திரிகா (1950 - மலையாளம்) என்பன அடங்கும்.
வி. எஸ். ராகவன் ஏ. வி. எம். கலையகத்தில் ஒலி பொறியாளராக கடமையாற்றினார். தென் இந்தியாவின் முதல் ஒலி பொறியாளர் இவர்தான். ஜெமினி நிறுவனத்தில் பணியாற்றிய சி. ஈ. பிக்ஸ் என்ற பொறியாளரிடமிருந்து இவர் பயிற்சி பெற்றார். 1943 ஆம் ஆண்டு சத்ய ஹரிச்சந்திரா (1943 திரைப்படம்) என்ற திரைப்படம் கன்னட மொழியிலிருந்து தமிழுக்கு மொழிமாற்றம் செய்யப்பட்டது. இதுவே இந்தியாவின் முதல் மொழிமாற்றுத் திரைப்படமாகும். இந்த மொழிமாற்று ஒலிப்பதிவை செய்தவர் வி. எஸ். ராகவன்.
சொந்த வாழ்க்கை
அவரது முழுப்பெயர் வி. ஸ்ரீனிவாச ராகவன். ஆயினும் வி. எஸ். ராகவன் என்றே அழைக்கப்பட்டார்.
உட்கோட்டை கருப்பணார் கோயில்
உட்கோட்டை கருப்பணார் கோயில் தமிழ்நாட்டில் அரியலூர் மாவட்டம், உட்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பணார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சீதேவிமங்கலம் ஊராட்சி
சீதேவிமங்கலம் ஊராட்சி (Sridevimangalam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மண்ணச்சநல்லூர் வட்டாரத்தில் அமைந்துள்ளது. இந்த ஊராட்சி, மண்ணச்சநல்லூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1123 ஆகும். இவர்களில் பெண்கள் 570 பேரும் ஆண்கள் 553 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
குடியாத்தம் காசிவிஸ்வநாதர் கோயில்
குடியாத்தம் காசிவிஸ்வநாதர் கோயில் தமிழ்நாட்டில் வேலூர் மாவட்டம், குடியாத்தம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாதர், விசாலாட்சியம்மன் சன்னதிகளும், விநாயகர், முருகர், தண்டபாணி, நவகிரகம், நடராஜர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. நவாத்திரி மாதம் முக்கிய திருவிழா நடைபெறுகிறது. ஆருத்திரா மாதம் திருவிழா நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
செங்காய்ச்சல்
செங்காய்ச்சல் (ஆங்கிலம்:scarlet fever) என்பது தொண்டைப் புண்ணுடனும் தோலின் பரப்பில் சிவந்த தடிப்புக்களுடனும் வரும் கடுமையான காய்ச்சலாகும். இது மேற்கத்திய நாடுகளில் குழந்தைகளுக்கு வரும் தொற்றுநோய்களில் ஒன்றாகும். முதலில் 1676-இல் சிட்னம் (sydenam) என்பவர் இக்காய்ச்சலை வகுத்துக்கூறினார். இக்காய்ச்சலுக்குக் காரணம் செட்ரெப்டோகாக்கசு ஏமோலிட்டிக்கசு (Streptococcus haemolyticus) என்னும் பாக்டீரிய நோய் கிருமியாகும்.
காரணிகள்
இக்காய்ச்சல் உள்ளவரின் மூக்கு, வாய், காதுகளிலிருந்து வரும் நீருடனாவது, அவருடைய சிறுநீர், உடைகள், பாத்திரங்கள் முதலியவைகளுடனாவது சம்பந்தப்படுகிறவர்களுக்கு இந்த நோய் தொற்றிக்கொள்ளும். பசுக்களுக்கு இந்ந நோயிருந்தால் அவற்றின் பாலைக் குடிப்பவர்களுக்கு வரலாம். நோயின் அவயக்காலம் (Incubation period) இரண்டு மூன்று நாட்களாகும். சிலநேரங்களில் ஒரு வாரமாகவும் இருக்கக்கூடும்.
இயல்புகள்
தொடக்கத்தில் தொண்டை அழற்சி, தலைவலி, 104 பாகை வரைக் காய்ச்சல், நடுக்கல், தோலின் மேல் சிவந்த சிறு பருக்கள் தோன்றும். குழந்தைகளிடம் வாந்தி, இழுப்பு, பிதற்றல் முதலியவைகளும் வரும். அடிநாச் சுரப்பிகள்(Tonsil), மெல்லிய அண்ணம், இரண்டும் சிவந்து வீங்கும். நாவில் குவிந்த தடிப்புக்களோடு வெள்ளை மாவுபோல் படிந்திருக்கும். இரண்டாம் நாள் சிவந்த தடிப்புகளுடன் நாக்குச் சிவந்துவிடும். சில நாட்களில் நாவுரிந்து பளபளப்பாக இருக்கும். இரண்டாம் நாள் கழுத்து, மார்பு, கைகளில் சிறு பருக்கள் தொடங்கி உடல் முழுவதும் பரவும். ஊசி முனை போன்ற பருக்கள் சிவந்த தோலின் மேல் கிளம்பி, ஒன்றொடு ஒன்று சேர்ந்து பெரிதாக இணைந்து கொள்ளும்.
தோலின் மேல் நகத்தினால் கீறினால் இரத்தமற்ற வெள்ளைக்கோடு ஏற்படும். முகம் சிவந்தபோதிலும் மூக்கின்வெளியிலும் வாயை சுற்றிலும் வெளுத்து விடும். சில நாட்களில் பருக்கள் முதிர்ந்து தவிடு போல் உதிரும். சில இடங்களில் தோல் துண்டுதுண்டாக உரியும். இவ்வாறு உதிர்வதும், உரிவதும் மிகுந்த தொற்றுத் தன்மையுடையன. இக்காய்ச்சலால் பல சிக்கல்கள் ஏற்படும். காதில் சீழ் பிடித்துச் செவிடாவது, காதுக்குப் பின்னுள்ள எலும்புருண்டையில் சீழ் பிடிப்பது, மூளையின் மூடுசவ்வுகளில் அழற்சி, மூளையில் கட்டிகள், இதய கபாடநோய் முதலியன ஏற்படும்.
நுரையீரல், சிறுநீரகம், சிறிபூட்டுகள் ஆகியவற்றிலும் அழற்சி காணும். சாதாரணமாகச் சிறுநீரில் வெண்ணி (Albumin) வரும். சிறுநீரில் இரத்தம் கூட வரலாம். சாதரணமாக இக்காய்ச்சல் ஒருமுறை வந்தால், மறுமுறை வருவதில்லை. இக்காய்ச்சலை எதிர்க்கும் ஆற்றல் உடலில் ஏற்பட்டு விடுகிறது. பொதுவாக 15வயதிற்குப் பின்னரும் வருவதில்லை.
பகுப்பு:பாக்டீரிய நோய்கள்
பி. என். பரமசிவ கவுண்டர்
'''பி. என். பரமசிவ கவுண்டர்' (P. N. Paramasiva Gounder)'' ஓர் இந்திய அரசியல்வாதியும் தமிழக முன்னாள் சட்ட மன்ற உறுப்பினரும் ஆவார். இவர் தமிழ்நாடு சட்டமன்றத்திற்கு அனைத்திந்திய அண்ணா திராவிட முன்னேற்றக் கழக வேட்பாளராக பல்லடம் சட்டமன்றத் தொகுதியிலிருந்து சட்டமன்ற உறுப்பினராக1980 மற்றும்1984 தேர்தல்களில் தேர்ந்தெடுக்கப்பட்டார்.
சூலூர்பேட்டை சட்டமன்றத் தொகுதி
சூலூர்பேட்டை சட்டமன்றத் தொகுதி (Sullurpeta Assembly Constituency) என்பது இந்தியாவின் ஆந்திரப் பிரதேச சட்டமன்றத்தின் 175 சட்டமன்றத் தொகுதிகளுள் ஒன்றாகும். சூலூர்பேட்டை சட்டமன்றத் தொகுதி எண் 121. இத்தொகுதி பட்டியலில் சாதியினருக்காக ஒதுக்கீடு செய்யப்பட்ட தொகுதியாகும். திருப்பதி மாவட்டத்தில் உள்ள 7 சட்டமன்றத் தொகுதிகளில் இதுவும் ஒன்று.
இத்தொகுதியில் தற்போது ஒய். எஸ். ஆர். காங்கிரஸ் கட்சியின் சஞ்சீவய்யா கிளிவெட்டி உறுப்பினராக உள்ளார்..
கண்ணோட்டம்
இந்த தொகுதி நெல்லூர் மாவட்டத்தில் உள்ள சர்வபள்ளி, கூடூர், வெங்கடகிரி மற்றும் சித்தூர் மாவட்டத்தில் திருப்பதி, ஸ்ரீகாளஹஸ்தி, சத்தியவேடு ஆகிய ஆறு சட்டமன்றத் தொகுதிகளுடன் திருப்பதி மக்களவைத் தொகுதியின் ஒரு பகுதியாகும்.
மேற்கோள்கள்
<references group="" responsive="1"> பகுப்பு:ஆந்திரப் பிரதேச சட்டமன்றத் தொகுதிகள்
இந்திய வங்கிகள் குறைதீர்ப்பாணையம்
இந்திய வங்கிகள் குறைதீர்ப்பாணையம் (ஆங்கிலம்பேங்கிங் ஒம்பட்ஸ்மேன்) இந்திய வங்கிகள் குறைதீர்ப்பாளர் திட்டம், 2006 இன் படி அமைக்கப்பட்ட ஆணையம் இந்திய வங்கிகள் குறைதீர்ப்பாளர் ஆணையமாகும். வங்கிகளின் சேவை குறித்த குறைபாடுகளையும் வாடிக்கையாளர்களுக்கு வங்கிகளினால் ஏற்படும் குறைபாடுகள் மற்றும் சச்சரவுகளை தீர்க்கும் பொருட்டு இவ்வாணையம் இந்திய ரிசர்வ் வங்கியால் ஆரம்பிக்கப்பட்டு செயல் பட்டு வருகின்றது.
கட்டமைவு
அனைத்து வங்கி வாடிக்கையாளரின் புகார்களுக்கும் விரைவான தீர்வுகாணும் ஒரு முறைமையாக, ரிசர்வ் வங்கி வங்கிகள் குறைதீர்ப்புத்திட்டத்தை வடிவமைத்துத் தந்துள்ளது. அந்த திட்டத்தில் குறிப்பிடப்பட்டுள்ள பல வகையான வங்கிச்சேவை குறித்த வாடிக்கையாளர் புகார்களைத்தீர்த்திட நிறுவன மற்றும் சட்டரீதியான அமைப்பினை இது அமைத்துத் தந்துள்ளது. வங்கிகள் விதி கூட்டம் 1949, சட்டப்பிரிவு 35-A கீழ் வெளியிடப்பட்ட கட்டளையின் வாயிலாக இத்திட்டம் அமலுக்கு வந்துள்ளது. அதனின் மேம்பட்ட செயல்திறனுக்கான, ரிசர்வ் வங்கி பணமுதலீடு செய்யும். மேலும் தன்னிடம் பணி புரியும் உயர் அதிகாரிகளை நியமிக்கும்.
புகார் அளிக்க காலவரை
குறிப்பிட்ட வங்கி, புகார்தாரரின் முறையீட்டைப்பெற்றுக் கொண்ட ஒரு மாதத்திற்குள் பதில் தராவிட்டாலோ, புகாரை மறுத்தாலோ, திருப்திகரமாக பதிலளிக்காவிட்டாலோ, குறைதீர்ப்பானையத்திடம் தமது புகாரை வாடிக்கையாளர் சமர்ப்பிக்கலாம்.
குறைதீர்ப்பாயத்திடம் புகார் அளிப்பதற்கு முன்பாக, புகாரில் குறிப்பிடப்படும் வங்கியிடமிருந்தே நேரடியாக எழுத்துவடிவிலான வேண்டுகோள் மூலம் முயற்சித்து ஒரு திருப்திகரமான் தீர்வினைப் பெற முதலில் முயல்வது அவசியம் – ஆயினும் புகாருக்குரிய நிகழ்விற்கு ஒரு வருடத்திற்குள்ளாக அந்தப்புகார் அளிக்கப்பட வேண்டும்.
புகார் மனுவில் தெரிவிக்கவேண்டியவை
புகார் வெள்ளைத்தாளில் எழுத்துமூலமோ அல்லது மின்னஞ்சலிலோ, இணையத்திலோ அனுப்பலம் அல்லது பதிவு செய்யலாம். அல்லது அதிகாரம் பெற்ற வேறோரு நபரின் மூலம் அவர் வழக்குரைஞராக இருக்கவேண்டும் என்பதில்லை அல்லது அஞ்சலிலோ அளிக்கலாம். ஆங்கிலத்திலோ 8வது அட்டவணையில் குறிப்பிட்டுள்ளபடி அந்தந்த மாநில மொழிகளில் புகார் அளிக்கலாம். புகாரில் குறிப்பிட வேண்டுவன-;
மேற்கோள்கள்
பகுப்பு:இந்திய வங்கிகள்
கீழ் மெசொப்பொத்தேமியா
thumb|350px|கிமு 2600 காலத்திய [[சுமேரிய மொழி எழுத்துக்கள்]] கீழ் மெசொப்பொத்தேமியா (Lower Mesopotamia) பண்டைய அண்மை கிழக்கில் அமைந்த மெசொப்பொத்தேமியாவின் கீழ் பகுதியாகும். கீழ் மெசொப்பொத்தேமிய தற்கால ஈராக் நாட்டின் தெற்கில் புறாத்து ஆறு மற்றும் டைகிரிசு ஆறுகள் பாரசீக வளைகுடாவில் கலக்கும் முன்னர் அமைந்த வடிநிலத்தில் அமைந்த நிலப்பரப்புகள் ஆகும்.
மத்திய காலத்தில் வண்டல் மண் நிறைந்த கீழ் மெசொப்பொத்தேமியாவை அரபு மொழியில் சாவத் (Sawad) என்றும் பாரசீக மொழியில் சிபால் (Jibal) என்றும் அழைப்பர். கீழ் மெசொப்பொத்தேமியா பண்டைய சுமேரிய - பாபிலோனிய நாகரீகங்களின் பிறப்பிடமாகும். இதன் மேற்பகுதியில் (வடக்கில்) மேல் மெசொப்பொத்தேமியா உள்ளது.
புவியியல்
இப்பகுதியில் என்றும் வற்றாத புறாத்து ஆறு மற்றும் டைகிரிசு ஆறுகள் பாய்வதால் பாக்தாத் முதல் பாரசீக வளைகுடா வரை 15000 சதுர கிலோ மீட்டர் நிலப்பரப்புகளில் வேளாண்மை செய்வதற்கு ஏற்ற வண்டல் மண் படிந்துள்ளது. மேலும் பாரசீக வளகுடாவை ஒட்டியுள்ள கடற்கரை பகுதிகளில் சதுப்பு நிலங்கள் காணப்படுகிறது.கீழ் மெசொப்பொத்தேமியாவில் இரண்டு பெரிய நன்னீர் ஏரிகள் உள்ளது.
பண்டைய நாகரிகங்கள்
கீழ் மெசொப்பொத்தேமிய சுமேரிய, அக்காடிய, பாபிலோனிய மற்றும் சால்டிய நாகரிகங்களின் தாயகமாக விளங்கியதற்கு முன்னர் இப்பகுதியில் உபைதுகள் பண்பாடடு (கிமு  6500 — கிமு 3800) சிறந்து விளங்கியது.
மக்களும் மொழிகளும்
கீழ் மெசொப்பொத்தேமியாவின் புவியியற்பரப்புகளில் களிமண் பலகைகளில் ஆப்பெழுத்துகளில் எழுதப்பட்டது. மேலும் ஆப்பெழுத்துகளில் சுமேரிய மொழி, அக்காதியம், இட்டைட்டு மொழி, கிழக்கு செமிடிக் மொழிகள், மேற்கு செமிடிக் மொழிகள், ஆர்மீனிய மொழிகள் பேசியஅக்காடியப் பேரரசு, அசிரியப் பேரரசு, பாபிலோனியப் பேரரசு, அகாமனிசியப் பேரரசு, மீடியாப் பேரரசுகள் விளங்கியது.
இந்திய தண்டனைச் சட்டம், பிரிவு 124 ஏ
இந்திய தண்டனைச் சட்டம், பிரிவு 124ஏ (Section 124A of the Indian Penal Code) பிரித்தானிய இந்திய ஆட்சியாளர்களால் 1860-ஆம் ஆண்டில் இயற்றப்பட்டு, 1862-ஆம் ஆண்டில் நடைமுறைக்கு கொண்டு வரப்பட்ட இந்திய தண்டணைச் சட்டப் படி பிரித்தானிய இந்தியா அரசுக்கு எதிரான பேச்சு, நடத்தை, கிளர்ச்சியை தூண்டுதல் போன்ற தேசத் துரோகக் குற்றங்களுக்கு கடுமையான தண்டணை வழங்குகிறது. இந்திய தண்டனைச் சட்டத்தில் தொகுதி VI -இல் பிரிவு 121ஏ மற்றும் 124ஏ புதிதாக 1870-ஆம் ஆண்டில் இணைக்கப்பட்டது.
இந்திய விடுதலைக்குப் பிறகு 1962 ஆம் ஆண்டில் இந்திய உச்ச நீதிமன்றம் "வன்முறையைத் தூண்டுதல்" அல்லது "ஜனநாயக ரீதியாக தேர்ந்தெடுக்கப்பட்ட அரசாங்கத்தை வன்முறை வழிமுறைகளின் மூலம் தூக்கியெறியுதல்" என்று இருந்தால் மட்டுமே சட்டப் பிரிவு 124ஏ ஐ பயன்படுத்த வேண்டும் என விளக்கியது.
இந்த சட்டப் பிரிவு 124ஏ பேச்சுரிமைக்கு எதிராகக் கருதப்பட்டது. இந்திராகாந்தி இந்தியப் பிரதமராக இருந்த போது கொண்டு வந்த நெருக்கடி நிலையின் போது (25 ஜூன் 1975 – 21 மார்ச் 1977), சேசத் துரோக வழக்கில் சிக்கியவர்களை நீதிமன்ற கைது ஆணை இன்றியும், பிணையில் வெளி வரமுடியாதபடியும் கைது செய்து சிறையில் அடைத்தனர்.
பின்னணி
இந்திய துணைக் கண்டத்தில் இசுலாமிய மதத் தலைவர்கள் அரசாங்கத்திற்கு எதிராகப் போரிடுவார்கள் என்று அன்றைய இந்தியாவில் இருந்த பிரிட்டிஷ் அரசாங்கம் அஞ்சியது. குறிப்பாக வஹாபி / வாலியுல்லா இயக்கத்தை ஆங்கிலேயர்கள் வெற்றிகரமாக அடக்கிய பின்னர், அத்தகைய சட்டத்தின் தேவை என உணரப்பட்டது. பிரித்தானிய இந்தியா முழுவதும், இந்திய விடுதலைக்கு ஆதரவான ஆர்வலர்களை அடக்குவதற்கு இந்த சட்டப் பிரிவு 124ஏ பயன்படுத்தப்பட்டது, இச்சட்டப் பிரிவின் கீழ் முதன் முதலில் லோகமான்ய திலகர் மற்றும் மகாத்மா காந்தி ஆகியோர் குற்றவாளிகளாக்கி சிறையில் அடைக்கப்பட்டனர்.
சட்டப் பிரிவு 124ஏ விளக்கம்
'''பிரிவு 124 ஏ. தேசத் துரோகம்''' எவரேனும், பேசப்பட்ட அல்லது எழுதப்பட்ட வார்த்தைகளால், அல்லது சைகைகளால், அல்லது பார்க்கக்கூடிய வெளிப்படுத்தலால் அல்லது மற்றபடி இந்தியாவில் சட்டபூர்வமாக அமைந்த அரசாங்கத்தின் மீது வெறுப்பு அல்லது அவமதிப்பை ஏற்படுத்தினால் அல்லது ஏற்படுத்த முயன்றால் அல்லது அவநம்பிக்கையைத் தூண்டினால் அல்லது தூண்ட முயன்றால் அது குற்றமாக கருதப்படும். இதற்கு அபராதத்துடன் கூடிய ஆயுள் சிறை அல்லது அபராதத்துடன் கூடிய மூன்று வருடங்கள் வரை நீட்டிக்கப்படக்கூடிய சிறை அல்லது அபாரதம் தண்டனையாக விதிக்கப்படலாம். இதில்,"அவநம்பிக்கை" என்ற வார்த்தையானது, விசுவாசமின்மை மற்றும் பகைமையின் அனைத்து உணர்வுகளையும் உள்ளடக்குகிறது. இந்தியாவில் விடுதலை முழகத்தை எதிரொலிப்பவர்களை ஒடுக்க இந்த தேச துரோக சட்டத்தை பிரிட்டன் அரசு இயற்றியது. ஆனால், அதே பிரிட்டன் நாட்டில் இந்த சட்டம் 2009இல் நீக்கப்பட்டது. இந்தியாவில் இன்னும் தொடருகிறது.
விமர்சனங்கள்
இந்திய விடுதலைக்குப் பிறகு பல்வேறு பழைய சட்டங்களை மறுஆய்வுக்கு உட்படுத்தி திருத்தம் செய்து கொண்ட இந்திய அரசு, இந்த குறிப்பிட்ட சட்டப்பிரிவை மட்டும் மாற்ற பரிசீலிக்காமல் போனது எதனால் என்று இந்திய உச்ச நீதிமன்ற தலைமை நீதிபதி கேள்வி எழுப்பியுள்ளார். இச்சட்டப் பிரிவை இந்திய அரசு மறுபரிசீலனை செய்வதால், இந்திய உச்ச நீதிமன்றம் இச்சட்டப் பிரிவை செயல்படுத்தவதை தற்காலிகமாக நிறுத்தி வைத்துள்ளது.
சட்ட ஆணையத்தின் பரிந்துரைகள்
தேசத்துரோகம் குறித்து இந்திய சட்ட ஆணையம் ஒரு அறிக்கையை தாக்கல் செய்துள்ளது. அதில் தேசத்துரோகம் வழக்கில் குறைந்தபட்ச தண்டனை 3 ஆண்டிலிருந்து 7 ஆண்டாக உயர்த்தி என பரிந்துரை செய்துள்ளது. இந்த நிலையில் மத்திய சட்டத்துறை அமைச்சர் அர்ஜுன் ராம் மேக்வால் ''தேசத்துரோகம் குறித்த சட்ட ஆணையத்தின் அறிக்கை விரிவான ஆலோசனைகள் மற்றும் கருத்துகளை பெற்று பொது நலனுக்கான நியாயமான முடிவை எடுக்கப்படும் என்றார்.
வெளி இணைப்புகள்
பகுப்பு:இந்தியாவில் சட்டம்
அத்தி திருவண்ணாமலை
அத்தி (ஆங்கிலம்: Athi), இந்தியாவின் தமிழ்நாடு மாநிலத்தில் உள்ள திருவண்ணாமலை  மாவட்டத்தில் அமைந்துள்ள செய்யாறு  வட்டத்தில் இருக்கும் ஓர் ஊராட்சி ஆகும்.
புவியியல்
இவ்வூரின் அமைவிடம் ஆகும். வந்தவாசி - காஞ்சிபுரம் சாலையில், வந்தவாசியில் இருந்து சுமார் 18 கி.மீ. தொலைவில் உள்ளது பெருநகர் எனும் ஊர் (காஞ்சியில் இருந்து சுமார் 22 கி.மீ. தொலைவு). பெருநகரில் இருந்து சுமார் 7 கி.மீ. தொலைவில் உள்ளது அத்தி கிராமம்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 798	மக்கள் இங்கு வசிக்கின்றார்கள். இவர்களில் 50.5% ஆண்கள், 49.5% பெண்கள் ஆவார்கள். அத்தி மக்களின் சராசரி கல்வியறிவு 48.2% ஆகும், இதில் ஆண்களின் கல்வியறிவு 59.7%, பெண்களின் கல்வியறிவு 40.2% ஆகும். அத்தி மக்கள் தொகையில் 11% ஆறு வயதுக்குட்பட்டோர் ஆவார்கள்.
அருள்மிகு அத்தீஸ்வரர் கோவில்
அத்தீஸ்வரர் கோவில் சோழர் காலத்து பழமையான சிவன் கோவில். இது ஓர் தேவார வைப்புத் தலமாகும்.
போக்குவரத்து
சென்னையில் இருந்து உத்திரமேரூர் வழியாக வந்தவாசி செல்லும் பேருந்தில் ஏறினால், மானாம்பதி கூட்டுச்சாலை (மானாம்பதி கூட்டு ரோடு) பேருந்து நிறுத்தத்தில் இறங்கி, அங்கிருந்து பெருநகர் வந்து, அத்தி கிராமத்தை அடையலாம். மானாம்பதி கூட்டுச்சாலை (மானாம்பதி கூட்டு ரோடு)-இல் இருந்து ஏறத்தாழ 15 கி.மீ. தொலைவில் உள்ளது அத்தி கிராமம். பெருநகரில் இருந்து செல்ல ஆட்டோ வசதி உண்டு.
குறிப்புகளும் மேற்கோள்களும்
பகுப்பு:திருவண்ணாமலை மாவட்டத்திலுள்ள கிராமங்கள்
மீரா சங்கர் யாதவ்
மீரா சங்கர் யாதவ் (Meera Shankar-née Yadav) என்பவர் 26 ஏப்ரல் 2009 முதல் 2011 வரை அமெரிக்காவில் இந்தியத் தூதராகப் பணியாற்றினார். இவர் அமெரிக்காவுக்கான இந்தியாவின் இரண்டாவது பெண் தூதராக இருந்தார். விஜயலட்சுமி நேரு பண்டித் முதல்வராக இருந்தார். இவருக்குப் பிறகு ஆகத்து 1, 2011 அன்று நிருபமா ராவ் பதவியேற்றார்.
1973 தொகுதி அதிகாரியான மீரா சங்கர், 1991 முதல் 1995 வரை வாசிங்டன், டி. சி. யில் பணியமர்த்தப்பட்டார். இவர் தூதர் ரோனென் சென் பதவிக்கு வந்தார்.
ஆரம்ப வாழ்க்கை மற்றும் தொழில்
சங்கர் 1985 முதல் 1991 வரை இந்தியப் பிரதமர் அலுவலகத்தில் இயக்குநராகவும், 1991 முதல் 1995 வரை வர்த்தகம் மற்றும் தொழில்துறை அமைச்சகத்திலும் பணியாற்றினார். வெளியுறவுத் துறை அமைச்சில் பணியாற்றும் போது, தெற்காசிய நாடுகளின் பிராந்திய கூட்டமைப்பு மற்றும் நேபாளம் மற்றும் பூட்டானுடனான உறவுகளைக் கையாளும் இரண்டு முக்கிய பிரிவுகளுக்குத் தலைமை தாங்கினார்.
2009க்கு முன்பு, செருமனியின் பெர்லினில் இந்தியத் தூதராக பணியாற்றினார்.
ஜி. சங்கர் பாஜ்பாய்க்குப் பிறகு இரண்டு தசாப்தங்களுக்கும் மேலாக வாசிங்டனில் நியமிக்கப்பட்ட முதல் தூதரக அதிகாரி சங்கர் ஆவார். 2003ஆம் ஆண்டில், இவர் கூடுதல் செயலாளராகப் பதவி உயர்வு அடைந்தார். இவர் ஐக்கிய நாடுகள் அவை மற்றும் பன்னாட்டு பாதுகாப்புக்கான பொறுப்பை வகித்தார்.
மற்ற நடவடிக்கைகள்
சங்கர் டாய்ச் வங்கியின் ஆல்ஃபிரட் ஹெர்ஹாசன் கெசெல்சாஃப்டின் அறங்காவலர் குழுவில் இடம்பெற்றுள்ளார். 2012ஆம் ஆண்டில் இந்திய நிறுவனமான ஐடிசி லிமிடெட்டின் இயக்குநர்கள் குழுவில் இடம் பெற்ற முதல் பெண்மணி ஆனார்.
சொந்த வாழ்க்கை
சங்கர் 1973 தொகுதி இந்திய ஆட்சிப் பணி அதிகாரியான அஜய் சங்கரை மணந்தார். இவர்களுக்குப் பிரியா என்ற மகள் உள்ளார்.
சர்ச்சை
2010 திசம்பரில் ஜாக்சன்-எவர்ஸ் வானூர்தி நிலையத்தில் சோதனைகள் முடிந்து வானூர்தி நிலையத்தினுள் சென்றபின் மீண்டும் குறுக்கீடு செய்யப்பட்டு சோதனை செய்யப்பட்டார். இதன் மூலம் அமெரிக்க வானூர்தி நிலையங்களில் இடைநிறுத்தப்பட்டு சோதனைக்குள்ளான இந்தியப் பிரபலமானவர்களின் பட்டியலில் இவரும் இணைந்தார். இந்நிகழ்வு செய்திகளில் வெளிவந்தது. இந்த சம்பவத்திற்கு இந்தியா எதிர்ப்பு தெரிவிக்க வழிவகுத்தது.
வெளி இணைப்புகள்
பகுப்பு:வாழும் நபர்கள் பகுப்பு:1950 பிறப்புகள் பகுப்பு:இந்திய வெளியுறவுத் துறைப் பெண் அதிகாரிகள்
புவா தாய் கட்சி
புவா தாய் கட்சி  என்பது தாய்லாந்து நாட்டில் உள்ள ஒரு அரசியல் கட்சியாகும். இது 2011ஆம் ஆண்டு நடைபெற்ற பொதுத்தேர்தலில் பெரும்பான்மை இடங்களைப் பெற்று ஆட்சியமைத்தது. அக்கட்சியின் யிங்லக் சினாவத்ரா தாய்லாந்தின் முதல் பெண் பிரதமராகப் பதவியேற்றார். பிறகு 2014 ஆம் ஆண்டு அவர் மீதான ஊழல் வழக்கில் நீதிமன்றம் குற்றவாளி என்று தீர்ப்பு வழங்கியதன் காரணமாக நாட்டை விட்டு தப்பியோடிவிட்டார். அதன் பிறகு இராணுவம் ஆட்சியைக் கைப்பற்றியது. தற்போது 2019ஆம் ஆண்டு பொதுத்தேர்தலில் பியூ தாய் கட்சியின் பிரதமர் வேட்பாளராக முன்னாள் அமைச்சர் சுடாரத் கெயுராப்பன் அறிவிக்கப்பட்டுள்ளார்.
மேற்கோள்கள்
பகுப்பு:தாய்லாந்து அரசியல் கட்சிகள்
தையல் இயந்திரம்
thumb|200px|சிங்கர் நிறுவனத்தின் தையல் இயந்திரம் right|250px|thumb|தையல் இயந்திரத்தில் நூல் கோத்த [[ஊசி, எவ்வாறு மேலும் கீழும் நகர்ந்து நூலை இழுத்து பின்னிப் பிணைக்கின்றது என்பதைக் காட்டும் இயங்குபடம். மஞ்சள் நிற நூல் மேற்புறத் தையல், பச்சைநிற நூல் கீழ்ப்புறத் தையல். இவை இரண்டும் முடிச்சு முடிச்சாக இணைந்து பிணைப்பு ஏற்படுகின்றது. சுழலி என்னும் நூற்கண்டு (பாபின்) எவ்வாறு இயங்குகின்றது என்றும் படத்தில் காணலாம். தைக்கப்பட்ட துணியை இயந்திரம் நகர்த்துவதையும் காணலாம்.]] தையல் இயந்திரம் துணிகளைத் தைக்க பயன்படும் இயந்திரம் ஆகும். இது தொழிற்புரட்சி காலத்தில் கண்டுபிடிக்கப்பட்டு, தொழிற்புரட்சியை உந்திய ஒரு சாதனம். தாமசு செயின்ட் தையல் இயந்திரத்தை 1790களில் கண்டுபிடித்தார். தமிழ்ச் சூழலில் பெண்கள் பலர் தையற்கலையைக் கற்று பொருள் ஈட்டி வருகின்றனர்.
தையல் எந்திர வரலாறு
பண்டைய காலத்தில் மனிதன் தன் உடலை மறைக்க தாவர இலைகளையும், விலங்குகளின் தோல்களையும் ஒழுங்கற்ற முறையில் அணிந்து வந்தனர். முதன்முதலில் விலங்குகளின் தோல்களைத் தைப்பதற்காக கருவி ஒன்றைக் கண்டறிந்தனர். அக்கருவியே தற்போதைய தையல் எந்திரத்தின் படிப்படியான வளர்ச்சிக்கு வித்திட்டது. அன்று முதல் இன்றுவரை தையல் எந்திரம் பின்வரும் வகையில் வளர்ச்சியைக் கண்டுள்ளது.
மரத்தையல் எந்திரம்
1775 ஆம் ஆண்டு வெய்விந்த்தாலி என்பவரால் முதல் தையல் எந்திரம் உருவாக்கப்பட்டது. இது மரத்தினால் செய்யப்பட்டது. இதனை ஊசியின் நடுப்பகுதியில் துவாரம் செய்யப்பட்ட மரத்தினாலான தையல் எந்திரம் எனலாம்.
இரும்புத் தையல் எந்திரம்
1830 ஆம் ஆண்டு பார்த்தடெமி திம்மோனியர் என்பவரால் இரும்புத் தையல் எந்திரம் வடிவமைக்கப்பட்டது. இது பஞ்சினால் உருவான, நூலால் செய்யப்பட்ட துணியை மட்டுமே தைக்கப் பயன்பட்டது.
ஒரு தலைப்பூட்டு தையல் எந்திரம்
1831 ஆம் ஆ்ண்டு வால்டர்ஹண்ட் என்பவரால் ஒருதலைப்பூட்டு தையல் எந்திரம் வடிவமைக்கப்பட்டது. இது ஊசி மற்றும் பிணைப்புத் தையலை அறிமுகப்படுத்தியது. தைக்கப்படுகின்ற துணியின் மேற்புறத்தில் ஊசியானது நூலுடன் கீழே நுழையும்போது கீழே உள்ள நூலுடன் தையல் உருவாகும்படி அமைக்கப்பட்டுள்ளது.
சிங்கர் தையல் எந்திரம்
கி.பி. 1851 ஆம் ஆண்டு செருமனி நாட்டைச் சேர்ந்த ஐசக்சிங்கர் என்பவர் மிகப்பெரிய தையல் எந்திர தொழிற்சாலையை நிறுவினார். இன்றையத் தையல் எந்திரத்தின் முன்னோடியாகத் திகழ்கிறார்.
உஷா தையல் எந்திரம்
உஷா தையல் எந்திரமானது 1935 ஆம் ஆண்டு ஜே.ஜே இஞ்சினியரிங் (J J Engineering) நிறுவனத்தாரால் இந்தியாவில் முதன்முதலாக உருவாக்கப்பட்டது.
மேற்கோள்கள்
பகுப்பு:கருவிகள் பகுப்பு:தையல் பகுப்பு:அமெரிக்கக் கண்டுபிடிப்புகள் பகுப்பு:19-ஆம் நூற்றாண்டுக் கண்டுபிடிப்புகள்
புபொப 7510
புபொப 7510 (NGC 7510) என்பது புதிய பொதுப் பட்டியலில் பட்டியலிடப்பட்டுள்ள வானுறுப்பு 7510 என்ற திறந்த விண்மீன் கொத்து நட்சத்திரங்களைக் குறிப்பதாகும். இவை 11400 ஒளியாண்டுகள் தொலைவிலுள்ளன. செபியசு என்ற வடக்கு விண்மீன்குழு வகையான இவ்வானுறுப்பு காசியோப்பியா விண்மீன் குழாம் எல்லைக்கருகில் உள்ளது. இந்தத் தொலைவில் இக்கொத்திலிருந்து வரும் தூசு மற்றும் விண்மீனிடை வளிப்படலத்தால் ஒளிமறைப்பு செய்யப்படுகிறது. புறஊதா நீலம் மற்றும் தோற்ற ஒளியளவு அளவியலின்படி இம்மறைப்பு E(B – V) = 0.90 ± 0.02 அளவு ஒளித்தரத்திற்குச் சமமாக உள்ளது . இந்த விண்மீன் கொத்தில் B1.5 III என்ற விண்மீன் வகைப்பாட்டில் உள்ள பிரகாசமான பேருரு விண்மீன் இடம்பெற்றுள்ளது. பெர்சியஸ் திருகுசுருள் தாங்கியின் ஒரு பகுதியை இக்கொத்து உருவாக்குகிறது. டிரம்பிளர் வகைக் கணக்கீட்டின்படி இக்கொத்து II 2 m வகையென்றும் சுமார் 10 மில்லியன் ஆண்டுகள் பழமையானது என்றும் அறியப்படுகிறது.
வெளி இணைப்புகள்
பகுப்பு:புதிய பொதுப் பட்டியல் பொருட்கள் பகுப்பு:திறந்த விண்மீன் கொத்துகள்
பிழல
thumb|பிழலவில் உள்ள பள்ளி வலது|thumb|பிழலவில் உள்ள கத்தோலிக்க தேவாலயம் thumb|மீன் வளர்ப்புக்கு தயாராகும் போக்காலி பண்ணை பிழல (மலையாளம் : പിഴല) என்பது கேரளத்தின், கொச்சிக்கு அருகில் பெரியாறாறால் சூழப்பட்ட ஒரு தீவு ஆகும். இது கேரளத்தின், எர்ணாகுளம் மாவட்டம், கண்ணையனூர் வட்டம், கடமக்குடி கிராம பஞ்சாயத்தில் உள்ளது. பிழல என்ற பெயர் போர்த்துகீசிய சொற்களான பாஸ் நா இல்ஹாவிலிருந்து உருவானது, இதன் பொருள் 'அமைதித் தீவு'. கி.பி 1341 இல் பெரியாறில் உருவான பெரும் வெள்ளம் காரணமாக பிழல தீவு இயற்கையாகவே உருவானது, இந்த வெள்ளிமானது பண்டைய உலகின் மிகப் பெரிய துறைமுகங்களில் ஒன்றான. முசிறித் துறைமுகத்தை (இன்றைய கொடுங்கல்லூருக்கு அருகில் ) மூழ்கடித்தது.
1341–1541
1341 இல், பெரியாறில் ஏற்பட்ட பெரு வெள்ளம் முசிறி துறைமுகத்தை அழித்தது. புதிய துறைமுகம் பல தீவுகளுடன் கொச்சியில் உருவாக்கப்பட்டது. போர்த்துகீசிய படையெடுப்பு காலத்தில் இந்த தீவுக்கு பெயர் உண்டானது.
1741-1941
1859 ஆம் ஆண்டில், தி விகாரியேட் ஆஃப் வெராபோலியின் உத்தரவின் காரணமாக பேராயர் பெர்னார்டோ (கியூசெப்) பாசினெல்லி, ஒ.சி.டி, ஒ.சி.டி கத்தோலிக்க சமயப் பணியாளர்கள் பிழலவில் முதல் பள்ளியை (பள்ளிக்கூடம்) கட்டினர்
நிலவியல்
பிழல வண்டல் மண்ணால் ஆனது. கி.பி 1341 இல் பெரியாற்றில் ஏற்பட்ட வெள்ள காலத்தில்  மணலாலும், சேற்றாலும்  வண்டல் உருவானது. பிழல கொச்சியின் வடக்குப் பக்கத்திலும் கார்மலைட் மிஷனரிகளின் பழைய தலைமையகமான வரபுழாவின் தெற்குப் பக்கத்திலும் அமைந்துள்ளது. இந்த தீவு பெரியாறால் சூழப்பட்டுள்ளது. தீவின் பெரும்பகுதி ஈரமான நிலம் பொக்காலி நெல் கழனிகாளாக உள்ளது. பிழல தீவானது தென் பிரதான நிலமும், "பாலியமுருத்" என்று அழைக்கப்படும் வடக்கு பிரதான நிலமும் உள்ளடக்கியது.
கலாச்சாரம்
ஜெர்ரி அமல்தேவ் தனது சிறுவயது நாட்களில் பிழலவில் தங்கியிருந்தார். அவரது மாமா எப்ஆர். ஜோசப் மூன்ஜப்பிலி  பிழலாவில் உள்ள புனித பிரான்சிஸ் சேவியர் தேவாலய திருச்சபை பாதிரியாராக இருந்தார்
2010 இக்கு முன்னர், பிழலவில் இரண்டு வார்டுகள் மட்டுமே இருந்தன, ஒன்று பிழல தெற்கு மற்றொன்று பிழல வடக்கு. பிழல வடக்கு வார்டில் பாலியம் துருத்தும் சேர்க்கப்பட்டது.
வெளி இணைப்புகள்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும் பகுப்பு:கேரளத்தில் உள்ள தீவுகள் பகுப்பு:Coordinates on Wikidata
ஜாகிர்காருப்பள்ளி ஊராட்சி
ஜாகிர்காருப்பள்ளி ஊராட்சி (Jagirkarupalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கெலமங்கலம் வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1831 ஆகும். இவர்களில் பெண்கள் 867 பேரும் ஆண்கள் 964 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கெலமங்கலம் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
குளோரேட்டு
குளோரேட்டு (Chlorate) எதிர்மின் அயனியின் மூலக்கூற்று ஆகும்வாய்ப்பாடு ClO−3 ஆகும். இந்த எதிர்மின் அயனியில் குளோரின் +5 என்ற ஆக்சிசனேற்ற நிலையில் உள்ளது. குளோரேட்டு எதிர்மின் அயனியைக் கொண்டுள்ள எந்த வேதிச் சேர்மத்தையும் ஒரு குளோரேட்டு என்று வரையறுக்கலாம். குளோரிக் அமிலத்தின் உப்புகள் பொதுவாக குளோரேட்டுகள் என்றழைக்கப்படுகின்றன. குளோரேட்டு என்ற சொல்லுடன் உரோமன் எண் அடைப்புக் குறிக்குள் கொடுக்கப்படுகிறது. உதாரணமாக குளோரேட்டு(VII) என்பது ஒரு குறிப்பிட்ட குளோரினுடைய ஆக்சி எதிர்மின் அயனியாகும்.
இணைதிறன் கூடு எலக்ட்ரான் இணை தள்ளுகை கொள்கையில் முன் கணிக்கப்பட்டபடி குளோரேட்டு அயனிகள் முக்கோண பட்டைக்கூம்பு வடிவத்தில் உள்ளன.
குளோரேட்டுகள் வலிமையான ஆக்சிசனேற்றிகள் என்பதால் அவை எளிதில் ஆக்சிசனேற்றமடையும் பொருள்கள் மற்றும் கரிம வேதியியல் பொருட்களிடமிருந்து தொடர்பு கொள்ளாத வகையில் தொலைவாக தள்ளி வைக்கப்படவேண்டும். குளோரேட்டு உப்பின் கலவைகளுடன் சர்க்கரை, மரத்தூள், மரக்கரி, கரிமக் கரைப்பான்கள், உலோகங்கள் போன்ற கிட்டத்தட்ட எரியும் பொருட்கள் தொடர்பு கொள்ள நேரிட்டால் உடனடியாக எரிவிக்கப்படுகின்றன. இந்த காரணத்திற்காகவே ஒரு காலத்தில் வானவேடிக்கை பொருட்களில் குளோரேட்டுகள் பயன்படுத்தப்பட்டன. இருப்பினும் இவற்றின் நிச்சயமற்ற நிலைப்புத்தன்மை காரணமாக இவற்றின் பயன்பாடுகள் குறைந்து விட்டன. முன்னதாக குளோரேட்டுகளை பயன்படுத்தி வந்த பயன்பாடுகளில் தற்போது பெர்குளோரேட்டுகள் பயன்படுத்தப்படுகின்றன. குளோரேட்டு அயனியை ஒரு லூயிசு கட்டமைப்பால் திருப்திகரமாக பிரதிநிதித்துவப்படுத்த முடியாது, ஏனெனில் அனைத்து Cl-O பிணைப்புகளும் ஒரே நீளம் கொண்டுள்ளன. பொட்டாசியம் குளோரேட்டில் அனைத்து Cl-O பிணைப்புகளும் 1.49 ஆங்சிட்ராங் நீளம் கொண்டவையாகும். இங்கு குளோரின் அணு மீயிணைதிறன் கொண்டதாக உள்ளது. அதற்கு பதிலாக இது பெரும்பாலும் பல அதிர்வு கட்டமைப்புகளின் கலப்பினமாக கருதப்படுகிறது.
ஆய்வகம்
பொட்டாசியம் ஐதராக்சைடு போன்ற ஓர் உலோக ஆக்சைடுடன் குளோரின் வாயுவை சேர்த்து குளோரேட்டுகள் தயாரிக்கப்படுகின்றன.
இவ்வினையில் குளோரின் விகிதச்சமமாதலின்றி ஒடுக்கம் மற்றும் ஆக்சிசனேற்றம் ஆகிய இரண்டு வினைகளிலும் ஈடுபடுகிறது. ஆக்சிசனேற்ற நிலை பூச்சியத்தில் உள்ள குளோரின் -1 என்ற ஆக்சிசனேற்ற நிலையிலுள்ள குளோரேட்டாகவும் மற்றும் ஆக்சிசனேற்ற எண் +5 இல் உள்ள குளோரேட்டு(V) ஆகவும் உருவாகிறது. இதற்குப் பதிலாக குளிர்ந்த நீரிய உலோக ஐதராக்சைடுகள் குளோரின் வாயுவுடன் வினைபுரியும்போது குளோரைடும் ஐப்போகுளோரைட்டும் உருவாகின்றன.
தொழிற்துறை தயாரிப்பு
தொழில் முறையில் குளோரேட்டு தயாரிக்கும் தயாரிப்பு முறை குளோரின் வாயுவுக்குப் பதிலாக நீரிய சோடியம் குளோரைடு கரைசலில் தொடங்குகிறது. மின்னாற்பகுப்பிற்கான உபகரணங்கள் குளோரின் மற்றும் சோடியம் ஐதராக்சைடு இரண்டையும் கலக்க அனுமதித்தால், மேலே விவரிக்கப்பட்ட விகிதச்சமமாதலின்மை வினை நிகழ்கிறது.
இயற்கை தோற்றம்
உலகெங்கிலும் இயற்கையான குளோரேட்டு படிவுகள் இருப்பதைக் சமீபத்திய ஆய்வு கண்டறிந்துள்ளது, வறண்ட மற்றும் உயர் வறண்ட பகுதிகளில் ஒப்பீட்டளவில் அதிக செறிவுடன் குளோரேட்டு படிவுகள் காணப்படுகின்றன. பெர்குளோரேட்டை ஒத்த குளோரேட்டின் அளவுக்கு மழை மாதிரிகளிலும் குளோரேட்டு அளவிடப்பட்டது. குளோரேட்டு மற்றும் பெர்குளோரேட்டு இரண்டும் ஒரு பொதுவான இயற்கை உருவாக்க பொறிமுறையைப் பகிர்ந்து கொள்ளலாம் என்றும் மற்றும் குளோரின் உயிர் வேதியியல் சுழற்சியின் ஒரு பகுதியாக இவை இருக்கலாம் என்றும் சந்தேகிக்கப்படுகிறது. ஒரு நுண்ணுயிர் நிலைப்பாட்டில் இருந்து நோக்குகையில், இயற்கை குளோரேட்டின் இருப்பு குளோரேட்டை குளோரைட்டுக்குக் குறைக்கும் திறன் கொண்ட பல்வேறு வகையான நுண்ணுயிரிகள் உள்ளன என்பதையும் விளக்கக்கூடும். மேலும், குளோரேட்டு குறைக்கப்படும் பரிணாமம் ஒரு பண்டைய நிகழ்வாக இருக்கலாம், ஏனெனில் இன்றுவரை விவரிக்கப்பட்டுள்ள அனைத்து பெர்குளோரேட்டுகளையும் குறைக்கும் பாக்டீரியாக்கள் குளோரேட்டை ஒரு முனைய எலக்ட்ரான் ஏற்பியாகப் பயன்படுத்துகின்றன. இது தெளிவாகக் கூறப்பட வேண்டும், தற்போது குளோரேட்டு ஆதிக்கம் செலுத்தும் தாதுக்கள் எதுவும் தற்போது தெரியவில்லை என்பதை. இதன் பொருள் குளோரேட்டு எதிர்மின் அயனியின் அறியப்பட்ட கனிம இனங்களில் மாற்றாக மட்டுமே இது உள்ளது, அல்லது இறுதியில் - துளை நிரப்பும் கரைசல்களில் இது உள்ளது.
நச்சு இயல்
ஒப்பீட்டளவில் குளோரேட்டுகள் நச்சுத்தன்மை கொண்டவையென விவரிக்கப்படுகிறது. ஒடுக்கும்போது இவை தீங்கற்ற குளோரைடுகளைக் கொடுக்கின்றன.
புற இணைப்புகள்
பகுப்பு:குளோரேட்டுகள் பகுப்பு:குளோரின் ஆக்சைடுகள்
இர. கி. உருபுகுண்டே
இரகுநாத் கிருஷ்ணா உருபுகுண்டே (R. K. Rubugunday)(1918-2000) என்பவர் இந்தியக் கணிதவியலாளர் ஆவார். இவர் வாரிங்ங் தேற்றம் என்பதில் செய்த பங்களிப்பின் காரணமாக எண் கோட்பாட்டில் நிபுணத்துவம் பெற்றவர்.
உருபுகுண்டே 1918-ல் சென்னையில் பிறந்தார். பிரபல கணிதவியலாளர் கே.ஆனந்த ராவ் இவரது தந்தையின் மாமாவாக இருந்தார். இவர் தந்து இளங்களை (ஹானர்ஸ்) பட்டத்தினைச் சென்னை, மாநிலக் கல்லூரியிலும், 1938-ல் கேம்பிரிச்சுப் பல்கலைக்கழகத்தில் டிரிபோசும் முடித்தார். இந்தியாவுக்குத் திரும்பி இவர் பல பதவிகளை வகித்தான், அவற்றில் சவுகர் பல்கலைக்கழகத்தில் கணிதத் துறையின் தலைவராக பணியாற்றியது குறிப்பிடத்தக்கது.
மேற்கோள்கள்
பகுப்பு:மாநிலக் கல்லூரி மேனாள் மாணவர்கள் பகுப்பு:2000 இறப்புகள் பகுப்பு:1918 பிறப்புகள் பகுப்பு:இந்தியக் கணிதவியலாளர்கள் பகுப்பு:சென்னை நபர்கள்
கூணஞ்சேரி பொன்னியம்மன் கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆவணி மாதம் அம்மன் புறப்பாடு முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எல்மந்து மாகாணம்
எல்மந்து அல்லது ஹில்மந்து அல்லது ஹெல்மந்து என்னும் மாகாணம், ஆப்கானிஸ்தானில் உள்ளது. இது பரப்பளவில் பெரிய மாகாணமாகும். இது 58,584 km2 பரப்பளவைக் கொண்டுள்ளது. இந்த மாகாணம் 13 மாவட்டங்களைக் கொண்டுள்ளது. மொத்தமாக ஆயிரக்கும் அதிகமான கிராமங்கள் உள்ளன. இங்கு 879,500 மக்கள் குடியிருக்கின்றனர். இதன் தலைநகரம் லஷ்கர் கா ஆகும்.
இந்த மாகாணத்தில் பாயும் எல்மாந்து ஆறு, நீர்ப்பாசனத்திற்கு உதவுகிறது. கஜாக்கி மாவட்டத்தில் உள்ள கஜாக்கி அணையில் மின் உற்பத்தித் திறன் கொண்டநிலையங்கள் உள்ளன.
இங்கு புகையிலை, பருத்தி, எள், கோதுமை, சோளம், சூர்யகாந்தி, உருளை, தக்காளி, காளிபிளவர், திராட்சை, தர்பூசணி ஆகிய பயிர்கள் விளைவிக்கப்படுகின்றன.
அரசியல்
இந்த மாகாணத்தின் ஆளுநராக மிர்சா கான் ரஹீமீ தேர்ந்தெடுக்கப்பட்டார். இந்த மாகாணத்திலுள்ள லஷ்கர் கா, இதன் தலைநகரமாகும். இங்கு சட்ட ஒழுங்கை காப்பாற்றும் பொறுப்பு ஆப்கானிஸ்தான் தேசிய காவல்படையைச் ஏரும். எல்லையோரத்தில் ஆப்கான் எல்லைக் காவல் படையினர் பாதுகாக்கின்றனர்.
மக்கள்
2013ஆம் ஆண்டு கணக்கெடுப்பின்படி, இங்கு 879,500 மக்கள் வாழ்கின்றனர். இங்குள்ள மக்களில் பலர் பழங்குடியினத்தைச் சேர்ந்தவர்கள் ஆவார். இவர்களில் பஷ்தூன் மக்கள் பெரும்பான்மையினர் ஆவார். பலூச் மக்கள், தஜிக் மக்கள், கசாரா மக்கள் ஆகியோரும் பூர்வ குடியினர் ஆவர். இங்குள்ள அனைவரும் சுன்னி இசுலாம் சமயத்தை பின்பற்றுகின்றனர். சிலர் சியா இசுலாம் பிரிவை சேர்ந்தவர்கள் ஆவர்.
மாவட்டங்கள்
இந்த மாகாணத்தில் கீழ்க்காணும் மாவட்டங்கள் உள்ளன.
இணைப்புகள்
பகுப்பு:ஆப்கானித்தானின் மாகாணங்கள் பகுப்பு:எல்மந்து மாகாணம் பகுப்பு:ஆசிய மாதக் கட்டுரைகள் நவம்பர் 2015
உடல் உறுப்புகள் கொடை
உடல் உறுப்புகள் கொடை அல்லது உடல் உறுப்புகள் தானம் என்பது நோயுற்று உடலுறுப்பு பாதிக்கப்பட்ட ஒருவருக்கு மற்றொருவர் அந்த உடல் உறுப்பைத் தானமாக அளிப்பதாகும். இதை, ஒருவருடைய உடல் உறுப்புகளை இறந்த பின்னரும் வாழும் வாழ்க்கையைத் தருவது உடலுறுப்பு தானம் என்று சிறப்பித்துக் கூறுகின்றனர். உடலுறுப்புகளைத் தானமாகக் கொடுப்பது மதக் கோட்பாடுகளை மீறிய செயல் என்ற நிலை தற்போது மாறி வருகிறது. இருக்கும் வரை இரத்த தானமும், இறந்த பின்பு கண்தானமும் செய்வது மிகச் சிறப்பானது என்கிற எண்ணம் பலருக்கும் ஏற்பட்டுள்ளது.
ஒருவர் உயிருடன் இருந்தாலும் அவருடைய மூளையின் பகுதி பாதிப்படைந்து செயலிழக்கும் நிலையில் அவருடைய இருதயம், சிறுநீரகம் போன்ற முக்கியமான சில உடல் உறுப்புகளை அவருடைய வாரிசுதாரர்கள் விரும்பினால் தானம் செய்யலாம். இந்த உடல் உறுப்புகளைத் தானமாகப் பெற்று சிலர் உயிர் வாழ முடியும் என்பதால் இந்த உடலுறுப்புகள் தானம் செய்வது மிகவும் முக்கியமான ஒன்றாக உள்ளது.
விழிப்புணர்வு
கண்களையும், உடலுறுப்புகளையும் தானம் செய்ய வேண்டும் என்ற எண்ணத்தை இளைஞர்களிடம் ஏற்படுத்தினால் அது சரியாக இருக்கும். இந்தியாவில் 10 லட்சம் பேருக்கு 5 பேர் உடலுறுப்புகளைத் தானம் செய்ய முன் வந்தால் 2200 உடலுறுப்புக்கள், 10 ஆயிரம் சிறுநீரகங்கள், 5 ஆயிரம் இதயம், 5 ஆயிரம் கல்லீரல்கள் கிடைக்கும். இதை இந்தியா மட்டுமின்றி ஆசியா கண்டம் முழுவதும் உடலுறுப்பு தேவைப்படுபவர்களுக்கு வழங்க முடியும்.
மேற்கோள்கள்
பகுப்பு:மருத்துவக் கொடைகள்
அவாய் தொட்டி
அவாய் ஆழம் என்று அழைக்கப்படும் அவாய் தொட்டி (Hawaiian Trough) அவாய் தீவுகளைச் சுற்றியுள்ள கடற்பரப்பில் உள்ள அகழியாகும். எரிமலைத் தீவுச் சங்கிலியிலிருந்து வரும் எடையானது நெகிழி கற்கோளத்தைத் தாழ்த்துகிறது, இது ஏற்கனவே உள்ள வெப்பப் புள்ளியால் பலவீனமடைந்து, வீழ்ச்சியை ஏற்படுத்துகிறது. ஒரு வருடத்திற்கு 0.1 in வீதத்துடன், ஈர்ப்பிடத்திற்கு நேரடியாக மேலே உள்ள இடமானது, மிக அதிகமான வீழ்ச்சி விகிதத்தைக் கொண்டுள்ளது. அவாய் பள்ளத்தாக்கு சுமார் 18,045 ft ஆழம் மற்றும் சுமார் 8.7 mi ஆரம் கொண்டது.
சான்றுகள்
பகுப்பு:கடலியல் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
எரிச்சநத்தம் கருப்பணசாமி கோயில்
எரிச்சநத்தம் கருப்பணசாமி கோயில் தமிழ்நாட்டில் விருதுநகர் மாவட்டம், எரிச்சநத்தம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணம் சன்னதிகளும், நாகர்சிலை, முன்புறயானை2, நந்தி1, வரதம்மாள்சிலை, கருப்பசாமி 4 அடி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. புரட்டாசி மாதம் புரட்டாசி திருவிழா முக்கியத் திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலங்கை சிவில் விமானப் போக்குவரத்து அதிகாரசபை
இலங்கை சிவில் விமானப் போக்குவரத்து திணைக்களம் (Civil Aviation Authority of Sri Lanka), 2002ம் ஆண்டின் 34ம் இலக்க இலங்கை சிவில் விமானப் போக்குவரத்து அதிகார சபை சட்டத்தின் கீழ் 2002ம் ஆண்டு டிசம்பர் மாதம் 27ம் திகதியன்று இலங்கை சிவில் விமானப் போக்குவரத்து அதிகாரசபையாக மாற்றியமைக்கப்பட்டது.
ஆரல்வாய்மொழி கன்னிமாரம்மன் கோயில்
ஆரல்வாய்மொழி கன்னிமாரம்மன் கோயில் தமிழ்நாட்டில் கன்னியாகுமரி மாவட்டம், ஆரல்வாய்மொழி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சப்தகன்னிகள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் செவ்வாய் முக்கிய திருவிழா நடைபெறுகிறது.
கலேவளை பிரதேச செயலாளர் பிரிவு
கலேவளை பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள மாத்தளை மாவட்டத்தில் உள்ளது. இப்பிரிவு மக்கள் தொகை 2001 இல் 61842 ஆகவும், 2012 இல் 70042 ஆகவும் காணப்பட்டது.
வெளியிணைப்புக்கள்
பகுப்பு:மாத்தளை மாவட்டப் பிரதேச செயலாளர் பிரிவுகள்